Turiszag - Hogyan tudod kiszedni a ruhából? / Szemes Nóra
Már 24, 2020 | Blog, Stílustanácsadás
A turizás fontosságáról, a second hand boltokban felelhető turikincsekről és a turizás rejtelmeiről más sokszor esett szó a blogban, ám egy igen fontos témáról még nem beszéltem: hogyan lehet kiszedni a turiszagot az új ruhákból?
A nagy láncoknál kapható használt ruhák az alábbi folyamaton mennek végig:
Külföldi országokban leadják őket jótékony célokra (a legtöbb esetben Angliából, Hollandiából érkeznek hozzánk ruhák).
A jótékonysági szervezet értékesíti őket, hogy az így kapott pénzt a saját céljaikra tudják fordítani.
A ruhákat egy felületkezelő-fertőtlenítő anyaggal óvják meg a szállítás során.
A ruhák egy nagy elosztóközpontba kerülnek Magyarországon, ahol szétválogatják és árazzák őket.
Innen utaznak az üzletekbe, ahol mi rájuk találunk.
Ez a felületkezelő-fertőtlenítő anyag néhány esetben alig érezhető, máskor viszont az erőteljes, jellegzetes illata sokáig érződik – főként a vájtorrúak gardróbjában. Én több mint egy évtizede gazdagítom a gardróbom turikincsekkel, és még nem volt olyan eset, hogy “bent maradt volna a szag a ruhában”, mosószerrel és öblítővel nekem gond nélkül távozott belőlük. (Én mosás után minden ruhámat gőzölővel kezelem)
A zárt Facebook csoportban ezeket a bevált trükköket javasoltátok bombabiztos szageltávolításra:
1 dl 20%-os ecet hozzáadása a hagyományos mosószer mellé.
Sanytolos és mosószeres áztatás és mosás.
Mosószer vagy öblítő mellé 3-4 csepp illóolaj (például teafa).
Szellőztetés napsütésben, akár több napon keresztül!
Textilfrissítő spray használata, és utána friss levegőn szellőztetés.
Milyen márkákat érdemes keresned a turiban? Összegyűjtöttem őket!
Ezeket a turikincseket találtuk a legutóbbi Turizás profi módon workshopon!
Elegáns szettek turiból – Szettben mutatom meg a kincseket
Nem kaphatók jó minőségű ruhák Magyarországon, csak turiban?